En fiziko, **povumo** (simbolo: **P**) povas esti aŭ mekanika, aŭ elektra aŭ optika.

Mekanika povumo
---------------

Mekanike, la povumo estas la kvanto da laboro ***W*** farita por unuo de tempo *t*. Eblas do vidi tion kiel fluon de energio, egale al rapido de ŝanĝo de energio en sistemo, definite per:

{\displaystyle P={\frac {dE}{dt}}}
kie

* P estas povumo (unuo ekz. W)
* E estas energio aŭ laboro *W* (unuo ekz. Wh)
* t estas tempo (unuo ekz. s)

La mezurunuo de povumo estas do energio dividite per tempo.

### Povumo de forto

Se la aplika punkto de forto {\displaystyle {\vec {\mathrm {F} }}} (en neŭtono) moviĝas laŭ momenta rapido {\displaystyle {\vec {v}}} (en metro/sekundo), tiam la momenta povumo estas (en vatoj):

{\displaystyle {P}={\vec {\mathrm {F} }}\cdot {\vec {v}}\ .}
Oni povas facile trovi tiun rezultaton per derivaĵo de la laboro de forto.

### Povumo de momanto de forto

Se objekto rotacias sub la ago de momanto de forto {\displaystyle {\vec {\mathrm {C} }}} (en neŭtono.metro) kaj turniĝas kun angula rapido {\displaystyle {\vec {\Omega }}} (en radiano/sekundo), tiam la momenta povumo estas (en vatoj):

{\displaystyle {P}={\vec {\mathrm {C} }}\cdot {\vec {\Omega }}\ .}
### SI unuo

La unuo de povumo laŭ SI estas vato (W), kiu estas unu ĵulo por sekundo (J/s).

### Ne-SI unuoj

Kelkaj el ili estas:

* Ĉevalpovo (ĉP)
* Kilopondmetroj por sekundo (kpm/s)
* Kilovathoro (kWh)
* Povumo de Planck
* Lumeco de Suno

Elektra povumo
--------------

Elektre, pri kontinuaj tensio kaj kurento la povumo ***P*** donita al aparato estas:

{\displaystyle P=I\cdot U\,\!}
kiel

* P estas la povumo, mezurata per vatoj (W)
* U estas la tensio trans la aparato, mezurata per voltoj (V)
* I estas kurento trairanta ĝin, mezurata per amperoj (A)

Se komponaĵo estas rezistilo, tiam veras la ĵula leĝo:

{\displaystyle P=I^{2}\cdot R\,\!}
aŭ

{\displaystyle P={\frac {U^{2}}{R}}}
kie

* R estas rezistanco, mezurata per omoj (Ω).

Optika povumo
-------------

Diagramo de simpla optikilo: la ŝajna bildo estas pli granda ol la objekto.
Optike, la **angula grandigeco** ***G*** de optika sistemo (optikilo kiel konverĝa lenso, lupeo, mikroskopo) estas la kvociento de la angulo {\displaystyle \alpha '}, laŭ kiu oni vidas tra la sistemo la ŝajnan longon *L* de objekto, per la angulo {\displaystyle \alpha }, laŭ kiu oni rekte vidas objekton de longo *l* sen la optikilo:

{\displaystyle G={\frac {\alpha '}{\alpha }}\;.}
Kutime, oni proksimumas la angulojn per iliaj tangentoj: 

{\displaystyle \alpha '\simeq {\frac {l}{f}}\;,} (konsiderante, ke la okulo estas proksime de la ĉefa fokuso)
kie {\displaystyle f} estas la ĉefa fokusa distanco; 

{\displaystyle \alpha \simeq {\frac {l}{d}}\;,}
kie {\displaystyle d} estas la distanco inter la observantokulo, tielmaniere:

{\displaystyle G\simeq {\frac {d}{f}}\;.}
La **povumo** ***P*** de optika sistemo estas la kvociento de la angulo {\displaystyle \alpha '}, laŭ kiu oni vidas objekton tra optikilo, per la longo *l* de tiu objekto:

{\displaystyle P={\frac {\alpha '}{l}}\;,} la unuo de optika povumo laŭ SI estas radiano/metro.
Ju pli la angulo laŭ kiu oni vidas objekton estas granda, ju pli tamen tiu objekto estas malgranda, despli la povumo ***P*** estas granda.
Oni kutime konsideras la *aprioran povumon* {\displaystyle P\_{i}} per la proksimuma valoro {\displaystyle \alpha '}, do:

{\displaystyle P\_{i}={\frac {1}{f}}\;,} kies la mezurunuo estas la dioptrio;
esprimita ankoraŭ kiel funkcio de ***G***:

{\displaystyle P\_{i}={\frac {G}{d}}\;,}
Kutime la elektita valoro de *d* estas 25 cm (konsderata kiel la minimuma vido-distanco), do laŭ SI unuoj:

{\displaystyle P\_{i}=4.G\;.}

* Kategorio Povumo en la Vikimedia Komunejo (Multrimedaj datumoj)